**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2016. március 11.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. március 16-ai rendkívüli testületi ülésére.

**Tárgy: Új autó beszerzése a központi ügyelet részére.**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tisztelt Képviselő-testület!**

A közösen szervezett balatonalmádi kistérségi központi orvosi ügyelet szolgáltatója, a Balatonalmádi Kistérségi Egészségügyi Központ Közhasznú Non-profit Kft. ügyvezető igazgatója azzal a kéréssel fordult a gesztor önkormányzathoz, hogy a 8. éves, 4 kerék meghajtású Suzuki SX4 1.6 GS ügyeleti autót lehetőleg 2016. I. negyedévében cseréljük le. Az autó jelentősen elhasználódott, 160.000 km-t futott, a gépkocsi sebességváltója hibás, a szervizek váltócserét javasoltak, melynek költsége tetemes. Az egyre szaporodó javítási költségek és biztonságos feladatellátás új autó beszerzését indokolja.

Az ügyelet egészségügyi szolgáltatója viszonylag alacsony árfekvésűnek tekinthető autó megvételét javasolta, a terepviszonyok miatt fontos, hogy az új autó is 4 kerék meghajtású legyen.

A kötelező önkormányzati feladat közös ellátásáról szóló keret-megállapodás 6. pontja szerint „A megállapodást jóváhagyó települések önkormányzatai vállalják, hogy a jogszabály által a központi orvosi ügyeletre a minimumjegyzékben előírt feltételeket lakosságarányosan és közösen biztosítják, különös tekintettel az ügyeleti autóra.” A minimumjegyzékben előírt egyéb eszközökhöz eddig még nem kért támogatást a gesztor önkormányzat. Az ügyeletes autót 2001-ben és 2008-ban – a költséget lakosságarányosan felosztva – az ügyelet közös szervezésében részvevő önkormányzatok közösen biztosították.

Az ügyeletvezető által javasolt autók műszaki jellemzői (beleértve a fogyasztást) egy árajánlat alapján egy Suzuki Vitara GL +1.6 4WD (négy kerék meghajtású) benzin üzemű autó beszerzésére teszünk javaslatot, melynek kedvezményes ára bruttó 5.000.000 Ft. (Listaár: átlagosan 5.590.000)

Az ár a forintárfolyam változása miatt módosulhat a tervezett 2016. I. negyedévben, az előterjesztés azt a célt szolgálja, hogy – támogatottsága esetén - a 2016. évi költségvetésben számolni lehessen a kiadással.

A településekre jutó lakosságarányos hozzájárulás – átadott pénzeszköz - kalkulált mértékét az 1. sz. melléklet tartalmazza.

Az átadott pénzeszközről a települési önkormányzatokkal megállapodást kötne a gesztor önkormányzat. Ha a Balatonalmádi Város Önkormányzata beszerzési szabályzata alapján lefolytatott eljárás eredményeként a tényleges vételár alacsonyabb lenne mint a kalkulált összeg, a különbséget visszautalná Balatonalmádi önkormányzata.

Ugyancsak a megállapodásban rögzítenénk, hogy a használt autó bizományosi értékesítés során keletkező bevételt lakosságarányosan visszautalná Balatonalmádi önkormányzata a részvevő települések számára.

|  |  |  |  |
| --- | --- | --- | --- |
|  | **Új autó beszerzése a központi ügyelet számára** | | |
|  |  | **2016.** |  |
|  |  | **Kalkuláció** |  |
|  | **Önkormányzat** | **Lakos 2015.01.01** | **Suzuki Vitara GL 4 kerék meghajtású (bruttó= ÁFA és regisztárciós díj)+ 150 eFt forgalomba helyezési kts. = 5 000 eFt** |
| 1. | **Balatonalmádi** | **9568** | **1 584 263** |
| 2. | **Alsóörs** | **1748** | **289 433** |
| 3. | **Felsőörs** | **1728** | **286 121** |
| 4. | **Balatonfűzfő** | **4484** | **742 458** |
| 5. | **Papkeszi** | **1640** | **271 550** |
| 6. | **Királyszentistván** | **505** | **83 618** |
| 7. | **Litér** | **2214** | **366 593** |
| 8. | **Szentkirályszabadja** | **2075** | **343 577** |
| 9. | **Csajág** | **850** | **140 742** |
| 10. | **Balatonfőkajár** | **1345** | **222 704** |
| 11. | **Balatonkenese** | **2618** | **433 487** |
| 12. | **Küngös** | **529** | **87 591** |
| 13. | **Balatonakarattya** | **893** | **147 862** |
|  | Összesen | **30197** | **5 000 000** |

Kérem a Képviselő-testületet, hogy az előterjesztésben foglaltakat megvitatni szíveskedjen.

Balatonakarattya, 2016. március 11.

Matolcsy Gyöngyi

polgármester

**……/2016. (III.16.) önkormányzati határozata**

**……./2016. (II…..)Öh**

***………………………..Önkormányzata***

1. **hozzájárul** a **kistérségi központi orvosi ügyelet számára új autó 2016. év I. negyedévi beszerzéséhez,** amennyiben az orvosi ügyelet kötelező önkormányzati feladat közös ellátásában részvevő önkormányzatok vállalják a lakosságarányos hozzájárulás – előfinanszírozás keretében, utólagos elszámolás melletti - átadott pénzeszköz címen történő átutalását 2016. I. negyedévben, legkésőbb 2016. március 31-ig a gesztor balatonalmádi önkormányzat számára.
2. a hozzájárulás ………………. települési önkormányzatra jutó **……………..-Ft összeg pénzügyi fedezetét a 2016. évi költségvetésben biztosítja.**
3. egyetért azzal, hogy a központi orvosi ügyelet által jelenleg használt Suzuki SX4 1.6 GS autót a gesztor önkormányzat értékesítse, az értékesítésből realizálódott bevételt lakosság arányosan felosztva utalja a központi ügyelet közös szervezésében részvevő önkormányzatok számára.
4. Felhatalmazza a polgármestert a pénzeszköz átadásról szóló megállapodás aláírására azzal, hogy a felhasználásról a használt autó értékesítését követő 30 napon belül, de legkésőbb 2016. december 31 - ig el kell számolni, és a teljesült bevételek és kiadások elszámolásának eredményeként jelentkező különbözetet a gesztor önkormányzat és a települési önkormányzat között rendezni kell.

Felelős: ………………

Határidő: 1 – 2. 2016.évi költségvetés elkészítésének határideje

* 1. megállapodás aláírására: 2016. március 31.

elszámolásra: a használt autó értékesítését követő 30 napon belül, de legkésőbb 2016. december 31 – ig.